Diari Oficial de la Generalitat Valenciana


Sumari del DOGV 7042, del 10-06-2013 (2013/5689)

Notificació de la sentència dictada en el procediment ordinari número 692/2011.
-------------------------------------------------------------------------------

### Dades del document

Número de DOGV
:   7042

Data del DOGV
:   10-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5689


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència dictada en el procediment ordinari número 692/2011.  
  
 [2013/5689]  
Procediment ordinari 000692/2011  
De: Banco Español de Crédito, SA.   
Procuradora: Teresa de Elena Silla.   
Contra: Alejandro Marí Fernández i Noemí Ossorio Atahona.  
María Macías Sánchez, secretària judicial del Jutjat de Primera Instància i Instrucció número 6 de Paterna, fa saber que en virtut d'allò que s'ha acordat en les actuacions de referència, i de conformitat amb el que disposen els articles 156.4 i 164 de la Llei d'Enjudiciament Civil, mitjançant este edicte es notifica la següent:  
«Sentència número 25/2013  
Jutgessa que la dicta: M.ª José Llorca Alcalá.   
Lloc: Paterna.   
Data: 7 de febrer de 2013.  
Part demandant: Banco Español de Crédito, SA.   
Procurador: Teresa de Elena Silla.  
Part demandada: Alejandro Marí Fernández i Noemí Ossorio Atahona.  
Objecte del juí: ordinaris.  
  
Antecedents de fet  
Primer. La procuradora de la part actora, en la representació que exercix, va presentar la demanda origen de les presents actuacions, que va basar en els fets i fonaments de dret, que va estimar aplicables, i va acabar demananant al Jutjat que es dictara sentència en virtut de la qual condemnara els demandats a abonar al seu representat la quantitat d'11.405,89 euros, més els interessos i les costes d'este procediment.  
Segon. Admesa a tràmit la demanda, es va disposar citar a termini els demandats perquè, dins del termini de 20 dies, comparegueren en actuacions i contestaren de forma legal, amb l'advertència que si no ho efectuaven, serien declarats en rebel·lia.  
Tercer. Transcorregut el termini concedit als demandats, estos no es van personar ni van contestar, i van ser declarats en rebel·lia, i es va convocar les parts a fi de realitzar l'audiència prèvia al juí, en este dia es va celebrar amb assistència de la part actora. Una vegada el jutge va obrir l'acte, la part actora es va afirmar i es va ratificar en la demanda plantejada i va sol·licitar la recepció del pleit a prova i va proposar únicament prova documental, per la qual cosa les actuacions van quedar pendents de dictar sentència.  
Quart. En la tramitació del present juí s'han observat les prescripcions legals vigents.  
Fonaments de dret  
Primer. El Banco Español de Crédito, SA, va exercir acció de reclamació d'una quantitat, per l'import d'11.405,89 euros, contra Alejandro Marí Fernández i Noemí Ossorio Atahona, per incompliment en el pagament de la pòlissa de préstec de caràcter personal subscrita entre ambdós parts.  
Per la seua banda, els demandats, Alejandro Marí Fernández i Noemí Ossorio Atahona, no van formular contestació a la demanda.  
Segon. En el present procediment, en què ha sigut declarat en rebel·lia la part demandada, i sent-ne la rebel·lia una situació processal que no implica la conformitat amb les pretensions de la part actora (art. 496.2 LEC), hi subsistix l'obligació de provar l'acció plantejada, ja que, d'acord amb l'article 217.2 de l'esmentat text, correspon a l'actor la càrrega de provar la certesa dels fets dels quals ordinàriament es desprenga, segons les normes jurídiques que hi siguen aplicables, l'efecte jurídic corresponent a les pretensions de la demanda.  
Per tant, de l'examen de la prova realitzada en estes actuacions i valorant especialment els documents que s'adjunten a l'escrit de demandada i incorporats a la causa com a prova documental, i tenint en compte que la incompareixença de la part demandada impedix a este tribunal conéixer de fets impeditius, extintius o excloents de l'acció exercitada en contra seua i permet donar validesa d'acord amb el que disposa l'article 326 de Llei d'Enjudiciament Civil, es deduïx la certesa, sense cap contradicció, dels fets següents:  
a) L'entitat demandant, Banco Español de Crédito, SA, va formalitzar amb els demandats, Alejandro Marí Fernández i Noemí Ossorio Atahona, una pòlissa de préstec de caràcter personal amb les següents característiques (doc. 2, demanda):  
Principal: 9.322,09 euros.  
Data de formalització: 20 d'octubre de 2007.  
Data de venciment: 5 de novembre 2012.   
b) Segons es desprén de les condicions particulars i generals de les pòlisses, es van pactar, entre altres, les condicions següents:  
1. La part prestatària s'obliga a reintegrar al banc el capital i els interessos en la forma especificada en les condicions particulars en el domicili del banc, per mitjà de quotes comprensives de capital i interessos.  
2. Es va pactar un interés fix de l'11,40 per cent nominal anual, segons s'arreplega en les condicions particulars.  
3. Les demores que pogueren produir-se produiran un tipus d'interés moratori anual pactat així mateix en les condicions particulars.  
4. Venciment anticipat: el banc podrà declarar vençut este préstec, sense necessitat d'esperar el venciment pactat, si hi ha alguna de les circumstàncies previstes en les condicions generals, i, concretament, si els prestataris incompliren alguna de les obligacions contretes per la present pòlissa, i, especialment, la de realitzar amortitzacions del capital i interessos pactats i el pagament de comissions i gastos reportats.  
  
5. Tots els gastos judicials que s'originen com a conseqüència de l'incompliment de les obligacions contretes pels prestataris aniran a càrrec exclusiu d'estos prestataris.  
c) Davant de l'incompliment per la part prestatària de la seua obligació de fer front al pagament de les quotes de capital i interessos en la forma pactada (doc. 5, demanda), el banc, a l'empara del que s'ha establit en l'esmentada pòlissa, es va veure obligat a declarar vençut el préstec, resultant la liquidació següent:  
Quotes impagades 3.681,72 euros   
Capital pendent de reembossament 7.057,04 euros   
Interessos de demora fins a 27.07.9699 065,13 euros   
Total deute 11.405,89 euros  
Data de venciment anticipat 5 de maig de 2009  
  
A la xifra que es reclama, s'hauran d'afegir els interessos que des del dia abans indicat s'hi produïsquen al tipus moratori pactat en la pòlissa fins al moment del pagament a l'entitat demandant.  
Per tot el que s'ha exposat, els demandats, Alejandro Marí Fernández i Noemí Ossorio Atahona, hauran d'abonar a l'actora la quantitat d'11.405,89 euros, en virtut de la relació obligacional nascuda entre les parts, segons els articles 1088, 1254 i següents del Codi Civil, així com l'article 50 del Codi de Comerç.  
Tercer. Quant als interessos reclamats i d'acord amb el que disposa l'article 1108 del Codi Civil en relació amb l'article 1100 del mateix cos legal, seran els pactats en els contractes fins al dia en què s'efectue el pagament.  
Quart. Quant a les costes causades en este procediment, i d'acord amb el que disposa l'article 394 de la Llei d'Enjudiciament Civil, cal fer expressa imposició d'estes costes als demandats.  
  
Vistos els preceptes esmentats i tots els altres que hi són aplicables de manera general i pertinent.  
Dispositiva  
Estime íntegrament la demanda interposada a instàncies de la procuradora dels tribunals, Teresa de Elena Silla, en nom i representació de Banco Español de Crédito, SA, contra els demandats, Alejandro Marí Fernández i Noemí Ossorio Atahona, declarats en rebel·lia en les presents actuacions, sobre la reclamació de la quantitat d'11.405,89 euros, i condemne Alejandro Marí Fernández i Noemí Ossorio Atahona, una vegada siga ferma esta sentència, a abonar al Banco Español de Crédito, SA, la quantitat d'11.405,89 euros, més els interessos que pertoquen als tipus de demora pactats en els contractes fins al dia en què s'efectue el pagament, i els faig expressa imposició de les costes causades en este procediment.  
Notifiqueu esta sentència a les parts i feu-los saber que, en contra, s'hi pot interposar un recurs d'apel·lació en el termini de 20 dies des de la notificació, del qual coneixerà l'Audiència Provincial de València.  
Esta és la meua sentència, de la qual es portarà una testimoniança a les actuacions corresponents, i l'original quedarà en el llibre de sentències, que pronuncie, mane i firme.»  
Alejandro Marí Fernández, atés el seu parador ignorat, així com el recurs que pot interposar-hi.  
  
Paterna, 23 de maig de 2013.- La secretària judicial: María Macías Sánchez.